Man sterf in botsing toe motor langs pad vasvalArgieffoto: Netcare 911 Chris Botha, woordvoerder van Netcare 911, het gesê die botsing het omstreeks 22:00 op die N8 ongeveer 30km buite Bloemfontein plaasgevind. Botha het gesê wrakstukke het oor die pad gesaai gelê toe paramedici by die toneel opgedaag. Daar was glo drie mense in die motor, waarvan een op die toneel dood is. Die ander twee insittendes het ernstige beserings opgedoen, het Botha gesê. “Weens padwerke op daardie gedeelte, vernou die pad van ŉ dubbelbaan na ŉ enkelbaan. Die twee beseerdes is op die toneel gestabiliseer voordat hulle na ŉ hospitaal in Bloemfontein geneem is.” Volgens Botha is die bestuurder van die swaargoederevoertuig nie beseer nie.